62021CO0450_INF
2022 m. gegužės 18 d. Teisingumo Teismo (šeštoji kolegija) nutartis
Ministero dell’istruzione (Elektroninė kortelė)
(Byla C‑450/21) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Socialinė politika – Direktyva 1999/70/EB – Bendrasis ETUC, UNICE ir CEEP susitarimas dėl darbo pagal terminuotas sutartis – 4 punkto 1 dalis – Nediskriminavimo principas – Sąvoka „darbo sąlygos“ – Išmoka, skiriama siekiant paremti tęstinį pedagogų mokymąsi ir pagerinti jų profesinius įgūdžius“
1.
Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 – Taikymo sritis – Kaip pedagoginis personalas ministerijos įdarbintas asmuo – Įtraukimas
(Tarybos direktyvos 1999/70 priedo 3 punkto 1 dalis ir 4 punkto 1 dalis)
(žr. 30–32 punktus)
2.
Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 – Draudimas diskriminuoti pagal terminuotas darbo sutartis dirbančius darbuotojus – Įdarbinimo sąlygos – Sąvoka – Išmoka, skiriama siekiant paremti tęstinį pedagogų mokymąsi ir pagerinti jų profesinius įgūdžius – Įtraukimas
(Tarybos direktyvos 1999/70 priedo 4 punkto 1 dalis)
(žr. 33, 35–38 punktus)
3.
Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 – Objektyvios priežastys, pateisinančios nevienodą požiūrį – Sąvoka – Kriterijai, į kuriuos reikia atsižvelgti – Išmoka, pervedama į elektroninę kortelę nuolatiniam ministerijos pedagoginiam personalui, siekiant paremti tęstinį pedagogų mokymąsi ir pagerinti jų profesinius įgūdžius – Šios išmokos nemokėjimas pagal terminuotas darbo sutartis dirbantiems pedagogams – Neleistinumas
(Tarybos direktyvos 1999/70 priedo 4 punkto 1 dalis)
(žr. 45–48 punktus ir rezoliucinę dalį)
Rezoliucinė dalis
1999 m. birželio 28 d. Tarybos direktyvos 1999/70/EB dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis priede esančio 1999 m. kovo 18 d. sudaryto Bendrojo susitarimo dėl darbo pagal terminuotas sutartis 4 punkto 1 dalis turi būti aiškinama taip, kad pagal ją draudžiama nacionalinės teisės norma, pagal kurią tik nuolatiniam, bet ne pagal neterminuotas darbo sutartis dirbančiam Švietimo ministerijos pedagoginiam personalui mokama piniginė 500 EUR už metus dydžio išmoka, skiriama siekiant paremti tęstinį pedagogų mokymąsi ir pagerinti jų profesinius įgūdžius, pervedant ją į elektroninę kortelę, kuri gali būti naudojama knygoms ir vadovėliams (taip pat ir skaitmeninės formos), leidiniams, profesinėms žinioms atnaujinti skirtoms apžvalgoms, priemonėms ir programinei įrangai įsigyti, užsirašyti į profesiniams įgūdžiams ir profesinei kvalifikacijai atnaujinti skirtus kursus, su profesiniu profiliu susijusius bakalauro, magistro (specializuoto ar vienos pakopos) kursus arba su profesiniu profiliu susijusius trečiosios pakopos arba universitetų magistro kursus, dalyvauti teatro pristatymuose ir filmų peržiūrose, įeiti į muziejus, parodas, kultūros renginius ir gyvus pasirodymus, dalyvauti kitoje mokymų veikloje, taip pat sumokėti už ryšių paslaugas, naudojamas siekiant vykdyti profesinę veiklą nuotoliniu būdu.
(
1
)	OL C 422, 2021 10 18.